स्थानीय संस्कार, संस्कृति, भेषभुषा, प्राकृतिक सुन्दरता, धार्मिक आस्था, पुरातात्विक सम्पदाहरूलाई भिडियोमा समेटिएको छ । पर्यटन व्यवस्थापन उपसमिति सिउरुङका सचिव उमरबहादुर गुरुङले म्युजिक भिडियो देखेपछि पर्यटक थप आकिर्षत भएको दाबी गरे । “म्युजिक भिडियो सबैले हेर्ने भए, गाउँमा जे छन्, सबै देख्छन्,” गुरुङले भने, “भिडियो हेरेर मन पराउनेहरू गाउँ आउँछन्, भिडियोमा देखिएका दृष्यको स्थलगत अवलोकन गर्छन् ।”
